《和张王臣郊游韵三首》
宋代·廖行之

山头笑语落千家，晓入登临引暮霞。
极目未应烦笏拄，招朋端不羡鱼叉。
归来皓月明於烛，睡熟黄紬卧放衙。
幕府官闲诗思敏，赓酬亹亹笔生花。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。